Den Vest-Sjællandske Avis, 1818-03-17
Nyeste Post-Efterreninger. Det er allerede bemærket, at Efterretngerne om Krigen i Sydamerika ville herefter blive endnu mere usikkre end tilforn, siden Bolivar har ophævet al Forskiel paa Farverne i Henseende til borgerlig Agtelse og Rettighed til at beklæde civile og militaire Poster; et System som aldeles strider mod Tænkemaaden i Colonierne, hvor et Menneske stiger i borgerlig Anseelse ligesom han sterner sig fra den sorte eller Slavefarven; og hvor man giver en Sort Patent paa at han skal kaldes Hvid og ikke Sørt, naar man vil hæve ham, og sætte ham i Classe med frie og anseete Borgere. Det System, som Bolivar har valgt har ganske uberegnelige Følger, dersom han kan sætte det igiennem, og det vil reent omskabe Forfatningen i hiin Verdensdeel; men det er begribeligt, at det udbreder en almindelig Forfærdelse paa de Vestindiske Øer, hvor de Hvides Antal er saa ringe mod de Sortes, og hvor allerede to saa mægtige Stater af den mørke Race(Mulat-Staten under Pethion, og Neger=Staten, under Christoph ere oprettede, og dagligen tilvoxe midt imellem dem, og at man derfore begynder at sætte Mistroe til Beretningerne om Jnsurgenternes Fordeele, som man faaer i Vestindien fra Venezuela og Mrico; thi man er ikke tilbøielig til at troe hvad man ikke ønsker. Og da næsten alle vore Efterretninger og denne yderst mærkværdige Krig, kommer over de Vestindiske Øer, og bliver af disse Øers Gazetter optagede i Engelske og Nordamerikanske Blade, saa vil man stedse blive meget urigtigt underrettet og hvad der foregaaer paa hiin udstrakte Kampens Skueplads, desuden have disse Beretninger altid været upaalidelige; thi de bringes i Almindelighed til Øerne ved Skippere, som have landet hist og her paa Kysterne af Fastlandet, og som efter Sædvane fortælle meget urigtigt. Om denne Tingenes Sammenhæng er Redact, nyelig bleven paalideligt underrettet; og det er vigtigt at blive bekiendt med Grunden til de Forvirringer, som finde Sted i Efterretningerne derfra. Jmidlertid har man et sikkert Veirglas i den Spanske Hoftidende; saa længe den vedbliver at være saa taus, som den hidindtil har været, saa kan man være vis paa, at det ikke staaer meget vel til derover. Det er imidlertid Skade at man skal være i en saadan Uvidenhed om Gangen i denne Krig; thi en vigtigere er ikke ført paa Jorden, og dens Virkninger paa Menneskeslægtens Skjebne, paa Europas Stilling og Handelens Gang og Flor ere uberegnelige, dersom Jnsurgenterne sætte deres Planer igiennem. Redacteuren sætter sig derfore nu i Besiddelse af alle Kilder til Kundskab om Amerika, som han kan overkomme for at meddele Bladets Læsere saa paalidelige Efterretninger herom som det er mueligt. Jnsurgenterne siger en berømt og med Amerika nøie bekiendt Forfatter, have dette imod sig fremfor de Nordamerikanske Colonier, den Gang da de reve sig løs fra England, at de ikke have en ordnet borgerlig Forfatning, og at de ikke ere øvede i den regelmæssige Krig som hiine vare, og endskiøndt de ere ypperligt skikkede til at føre en Guerilla-Krig, saa ere de spanske Tropper som sendes over imod dem, ogsaa vante til det samme fra Revolutions=Krigen af; men de have for sig deres Had, deres Landes udstrakte Beliggenhed, og Spaniens Svaghed. Aftræder ikke Spanien Florida erne, og kaste de forenede Stater sig i Vægtskaalen, saa ere Colonierne forlorne. De nye Beretninger Posten har bragt med sig fra England om Colonierne, ere høist forvirrede og modsigende. Om Bolivar høres intet, man er nu uvis paa om ikke mange Creoler ville forlade ham, og støde til Morillos Armee, siden han har trukket sig til Guiana, have hans Bulletins hørt op, som han lod trykke paa Øen St. Margaretha; eller ogsaa de han nu lader trykke i Augustura, blive ikke bekiendtgjorte.